Sy sê hulle sorg nou vir agt gesinne. Ek ken haar so. Ek dink haar wese bestaan uit sorg, gasvryheid, belangstelling in ander en die mooi in die lewe raaksien. Sy vertel hoe sy meer wil deel met ander as wat sy mag en hoe al die nuwe reëls rondom ons haar dinge van haarself laat ontdek waarvan sy nie bewus was nie.
Sy sê sy glo in die God van Genesis 1:1. Die God wat die hemel en die aarde en alles daarop gemaak het en wat hierdie geskenke elke dag opnuut vir ons gee om lief te hê.
Ek kyk weer na haar profielfoto. Ek sien nou eers sy dra ‘n kroon. Ek dink haar naam is Ester en dat sy juis gekroon is vir ‘n tyd soos hierdie.